Puasona sadalījums
Puasona sadalījums varbūtību teorijā un statistikā ir diskrēts varbūtību sadalījums. Tas nosaka, kāda ir varbūtība notikt dotam skaitam notikumu kādā laika intervālā ar pieņēmumiem, ka notikumiem piemīt konstanta "vidējā biežuma" vērtība un katrs nākamais notikums ir neatkarīgs no iepriekšējiem notikumiem. Šim sadalījumam var mainīt mērvienības, piemēram, interneta veikals kā mainīgo(x asi) var izmantot minūtes un vidējo vērtību ņemt pirkumu skaitu laika intervālā, bet tikpat labi mainīgais var būt apmeklētāju skaits un vidējās vērtības mērvienības var būt pircēju skaits. Puasona sadalījumu var izmantot arī gadījumos ar vairākām dimensijām, piemēram, gadījumu skaits laukumā vai tilpumā. Ja ir zināma Puasona sadalījuma sagaidāmā vērtība λ {\displaystyle \lambda } un zināms intervāls(laiks, mājaslapas apmeklētāju skaits, u.c.), tad varbūtība notikt k {\displaystyle k} notikumiem šajā intervālā ir: λ k ⋅ e − λ k ! {\displaystyle {\frac {\lambda ^{k}\cdot e^{-\lambda }}{k!}}} , kur e {\displaystyle e} ir Eilera skaitlis un k ! {\displaystyle k!} ir faktoriāls k ! = k ⋅ ( k − 1 ) ⋅ ( k − 2 ) ⋅   . . .   ⋅ 3 ⋅ 2 ⋅ 1 {\displaystyle k!=k\cdot (k-1)\cdot (k-2)\cdot \ ...\ \cdot 3\cdot 2\cdot 1} Ar Puasona sadalījumu var modelēt dažādas situācijas, piemēram, interneta veikala pirkumu skaitu, salūzušu produktu skaitu garantijas laikā, radioaktīvo sabrukšanu atomos un citas situācijas. Jāņem vērā, ka sadalījums pieņem nemainīgu sagaidāmo vērtību λ {\displaystyle \lambda } un notikumu savstarpējo neatkarību, kas dzīvē nav vienmēr spēkā.